ASAP แรงไม่หยุด! ทำนิวไฮต่อเนื่อง มีลุ้นทะลุราคาเป้า 6.50 บ.
ASAP แรงไม่หยุด! ทำนิวไฮต่อเนื่อง ลุ้นทะลุเป้า 6.50 บ. ล่าสุด ณ เวลา 11.49 น. ราคาอยู่ที่ 6.40 บาท บวก 0.40 บาท หรือ 6.67% สูงสุดที่ 6.50 บาท ต่ำสุดที่ 6 บาท มูลค่าซื้อขายที่ 128.48 ล้านบาท
15 มิ.ย. 2560

ผู้สื่อข่าวรายงานว่า ราคาหุ้นบริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ณ เวลา 11.49 น. ราคาอยู่ที่ 6.40 บาท บวก 0.40 บาท หรือ 6.67% สูงสุดที่ 6.50 บาท ต่ำสุดที่ 6 บาท มูลค่าซื้อขายที่ 128.48 ล้านบาท ขณะที่ดัชนีตลาดหุ้นไทยโดยรวมบวก 0.07%

โดยราคาหุ้นปรับตัวขึ้นทำนิวไฮอย่างต่อเนื่อง หลังจากที่วานนี้ (14 มิ.ย.) ราคาหุ้นปิดที่ระดับ 6.00
ด้าน บล.เคจีไอ (ประเทศไทย) ระบุในบทวิเคราะห์วันนี้ (14 มิ.ย.) ให้เป้าพื้นฐานเบื้องต้น 6.5 บาท โดยประเมินแนวโน้มผลการดำเนิน งานหลักจะเติบโตแบบไตรมาสต่อไตรมาส จากการขยายพอร์ตรถเช่าอย่างต่อเนื่อง โดยล่าสุดแตะระดับ 1 หมื่นคันแล้ว (เพิ่มขึ้น 20% YTD) ซึ่งส่วนใหญ่มากกว่า 90% เป็นรถเช่าระยะยาว ทำให้แนวโน้มรายได้ค่าเช่าจะเติบโตได้ต่อเนื่อง (ความเสี่ยงต่ำ)
ขณะที่ จำนวนรถที่หมดสัญญาเช่าพร้อมขายเป็นรถมือสองที่จะเพิ่มขึ้นเรื่อยๆ เป็น Upside เพราะปัจจุบันรถทั้งหมดขายเข้าลานประมูล ขณะที่ในไตรมาส 1/61 จะเปิดเต้นท์ขายเอง (ASAP Auto park) ซึ่งจะทำให้อัตรากำไรจากการขายเพิ่มราว 20% ต่อคัน